jkorsvik/nowiki_second_scrape_merged huggingface dataset:
Black Debbath

Black Debbath er et norsk heavy metal/hardrock-band som er kjent for sine humoristiske og politiske tekster.


== Historie ==
Bandet springer ut fra kunstnerkollektivet Duplex Records og består av Lars Lønning, Egil Hegerberg, Aslag Guttormsgaard og Ole Petter Andreassen. Kjent fra blant annet Gartnerlosjen, Hurra Torpedo, Bare Egil Band, Thulsa Doom, Maroder og El Doom & the Born Electric.
Siden platedebuten i 1999 med Tung, tung politisk rock har de sluppet syv studioalbum og et samlealbum, samt deltatt på flere samleutgivelser. Bandet driver i perioder utstrakt turnevirksomhet. 
Tung, Tung Politisk Rock ble gjenstand for kontrovers under Spellemannprisen 1999 da prisutdeler og bandmedlem Kristopher Schau gav Black Debbath prisen i klassen for tungrock i stedet for å gi den til de virkelige vinnerne, The Kovenant.11. januar 2013 slapp Black Debbath albumet Nå får det faen meg være rock! Akademisk stoner-rock!. I januar 2015 slapp de sitt sjuende album Universell Riffsynsing og 26. oktober 2018 slapp de sitt åttende album Norsk Barsk Metal.


== Medlemmer ==
Lars Lønning (vokal, gitar)
Aslag Guttormsgaard (gitar, bass, vokal)
Egil Hegerberg (bass, gitar, vokal)
Ole Petter Andreassen (trommer)


== Diskografi ==


=== Studioalbum ===
1999: Tung, tung politisk rock
2001: Welcome to Norway
2004: Den femte statsmakt
2006: Naar vi døde rocker
2007: Black Debbath hyller kvinnen!
2013: Nå får det faen meg være rock! Akademisk stoner-rock!
2015: Universell Riffsynsing
2018: Norsk barsk metal
2022: Age of Kørka


=== Samlealbum ===
2009:  Black Debbath's Beste – 10 år med Rock mot alt som er kult


=== Singler ===
1999: «Problemer innad i Høyre»
2001: «Mongo Norway (a guide to nightlife in Oslo)»
2001: «Martin Schanke»
2004: «Den femte statsmakt»
2006: «Motörhedda Gabler»
2006: «Striden om Ibsens møblement»
2012: «Nei til runkesti på Ekeberg»
2013: «Bytt kjøkkenklut oftere»
2015: «Pensjonsballade»
2016: «Kompetansesentra for rytmisk musikk og rock (Demo)»
2016: «Klein kaffe»
2016: «1001-1002-1003»
2018: «PILS!»
2022: «Age of Kørka»


== Referanser ==


== Eksterne lenker ==
(no) Offisielt nettsted 
(en) Black Debbath – kategori av bilder, video eller lyd på Commons 
(en) Black Debbath på Discogs 
(en) Black Debbath på MusicBrainz 
(en) Black Debbath på Encyclopaedia Metallum 
(en) Black Debbath på Spotify 
(en) Black Debbath på Songkick 
(no) Black Debbath på Rockipedia 
(en) Black Debbath på AllMusic 
(en) Black Debbath på Internet Movie Database
South Bucks

South Bucks er et distrikt i Buckinghamshire, England. 
Det ble opprettet 1. april 1974 da Beaconsfield ble slått samme med deler av Eton landdistrikt. Det opprinnelige navnet var Beaconsfield, men i 1980 ble det endret til South Bucks. Formen South Buckinghamshire blir også brukt, men det er kortformen som er den offisielle.


== Steder i distriktet ==
Beaconsfield, Boveney, Britwell, Burnham
Cippenham
Denham, Dorney
East Burnham
Farnham Royal, Fulmer
Gerrards Cross
Hedgerley
Iver
Stoke Poges
Taplow
Wexham
Wycombe

Wycombe er et administrativt distrikt i Buckinghamshire, England. Administrasjonssenteret er High Wycombe.
Distriktet ble opprettet 1. april 1974 ved sammenslåing av High Wycombe, Marlow og Wycombe landdistrikt. 


== Steder i Wycombe ==
Bledlow-cum-Saunderton, Bradenham
Chepping Wycombe
Downley
Ellesborough
Fawley
Great and Little Hampden, Great and Little Kimble, Great Marlow
Hambleden, Hazlemere, Hedsor, High Wycombe, Hughenden
Ibstone
Lacey Green, Lane End
Little Marlow
Longwick-cum-Ilmer
Marlow, Medmenham
Piddington and Wheeler End, Princes Risborough
Radnage
Stokenchurch
Turville
West Wycombe
Wooburn


== Eksterne lenker ==
Offisielt nettsted 
(en) Wycombe District – kategori av bilder, video eller lyd på Commons
The Adventures of Ford Fairlane

The Adventures of Ford Fairlane er tittelen på en amerikansk spillefilm (1990).


== Handling ==
Ford «Mr. Rock and Roll Detective» Fairlane har et liv som ikke er helt hva det ser ut til å være. Han har hendene fulle med å etterforske mord, samt å overvåke et barn mens han etterforsker. Han har dameproblemer, og rockestjernene han jobber for betaler dårlig. I tillegg må han samarbeide med en sleskete sjef for et plateselskap og en morder.


== Priser og nominasjoner ==
Filmen vant flere priser under den 11. Razzie-utdelingen:

Vant

Verste skuespiller (Andrew Dice Clay)
Verste film
Verste manus
Nominert

Verste regi
Verste mannlige birolle (2 nominasjoner, både Gilbert Gottfried og Wayne Newton)


== Rolleliste ==
Andrew Dice Clay som Ford Fairlane
Wayne Newton som Julian Grendel
Priscilla Presley som Colleen Sutton
Lauren Holly som Jazz
Brandon Call som The Kid
Maddie Corman som Zuzu Petals
David Patrick Kelly som Sam the Sleaze Bag
Morris Day som Don Cleveland
Robert Englund som Smiley
Ed O'Neill som Amos
Gilbert Gottfried som Johnny Crunch
Vince Neil som Bobby Black
Steve White som etterforsker Benny
Kari Wuhrer som Melodi


== Eksterne lenker ==
 Wikiquote: The Adventures of Ford Fairlane – sitater
(en) The Adventures of Ford Fairlane på Internet Movie Database 
(no) The Adventures of Ford Fairlane hos Filmfront 
(sv) The Adventures of Ford Fairlane i Svensk Filmdatabas 
(da) The Adventures of Ford Fairlane i Danmark Nationale Filminstitut 
(fr) The Adventures of Ford Fairlane på Allociné 
(nl) The Adventures of Ford Fairlane på MovieMeter 
(en) The Adventures of Ford Fairlane på AllMovie 
(en) The Adventures of Ford Fairlane på Rotten Tomatoes 
(en) The Adventures of Ford Fairlane på Metacritic 
(en) The Adventures of Ford Fairlane på Box Office Mojo
Forbønn

Forbønn er bønn til Gud hvor man ber på vegne av andre enn seg selv. Det kan bes for en person, en gruppe, en nasjon, et kirkesamfunn og så videre, eller det kan bes for at noe spesielt skal skje uten at det er noen bestemt «mottager».
Forbønn er nevnt i Bibelen, og inngår derfor i bønnelivet i alle kristne kirkesamfunn. 
I katolsk og ortodoks kristendom mener man at helgener kan gå i forbønn for de levende. Man henvender seg derfor til helgener og ber om deres forbønn, og mener at helgnene gjennom Gud får kjennskap til dette. 


== Eksterne lenker ==
Nettkirkens tilbud om forbønn
Liste over Sveriges statsministre

Liste over Sveriges statsministre inneholder samtlige politikere som har hatt tittelen som Sveriges statsminister.
Embetet som Sveriges statsminister ble opprettet den 20. mars 1876, da det tidligere embetet «justitiestatsminister» ble delt opp i «statsminister» og «justitieminister». Samtidig ble «utrikesstatsministern» erstattet av «utrikesministern».
Siden 1995 har Sveriges statsminister hatt sin offisielle bolig i Sagerska huset.
I årene 1876 til 1970 ble statsministeren titulert som «Hans Excellens Statsministern». Den siste statsministeren som ble titulert med «excellens», var Olof Palme.
1 Lars Engqvist (1945–) var fungerende statsminister fra 3. juni til 1. august 2004


== Referanser ==


== Litteratur ==
Stig Hadenius, Modern svensk politisk historia, Stockholm: Hjalmarsson & Högberg, 2003
Birgersson, Bengt Owe (red.); Hadenius, Stig; Molin, Björn; Wieslander, Hans (1981). Sverige efter 1900: en modern politisk historia. Aldusserien, 0346-5454 . Stockholm: Bonnier fakta. ISBN 91-34-48820-0


== Eksterne lenker ==
Offisielt nettsted 
Sveriges regjeringer på 1900-tallet
DAF Trucks

DAF Trucks, tidligere Van Doorne's Automobielfabriek, er en nederlandsk lastebilprodusent og er i dag en del av amerikanske Paccar. Selskapet startet som en produsent av vogner og tilhengere i Eindhoven i 1928, og begynte i 1949 å produsere lastebiler og etter hvert busschassier. Man produserte også i en periode personbiler, den første lansert i 1958 på en bilmesse i Amsterdam. Personbildivisjonen ble solgt til Volvo i 1975, og bussdivisjonen til United Bus i 1990.
DAF sine personbiler var mest kjent for automatgiret Variomatic. Dr. Hub van Doorne sto for designet av dette systemet basert på reimer og hjul, som ga bilen et trinnløst antall gir.
DAF personbil ble i 1975 solgt til Volvo og den samme modellen ble i noen år produsert under navnet Volvo 66. I 1978 lansert Volvo 343 og 345 serien som ble produsert ved den gamle DAF fabrikken. I dag er det Volvo S40 og V50 som ruller ut av samlebåndet ved fabrikken, som nå eies av Ford. Fortsatt blir Volvo lastebiler produsert i Nederland, men dog ikke som en del av Ford konsernet.
Den norske importøren, DAF Norge, holder til i Råde i Østfold


== Eksterne lenker ==
Offisielt nettsted 
(en) DAF vehicles – kategori av bilder, video eller lyd på Commons
Gluteneksorfin

Gluteneksorfiner er en gruppe av opioid-peptider som dannes når glutenproteinet fordøyes. De brytes vanligvis ned til aminosyrer av fordøyelsesenzymer.
Rødby kommune

Rødby kommune er en tidligere kommune i Storstrøms amt i Danmark, dannet ved Kommunalreformen i 1970. Fra 1. januar 2007 inngår den i den nyopprettede Lolland kommune i Region Sjælland. 
Lolland kommune ble dannet ved Kommunalreformen (2007), og er en sammenslåing av Holeby kommune, Højreby kommune,  Maribo kommune, Rødby kommune, Nakskov kommune,  Rudbjerg kommune og Ravnsborg kommune.Opprinnelig var planen å danne to kommuner: Ny Maribo kommune (av Holeby kommune, Højreby kommune, Maribo kommune, Rødby kommune) og Ny Nakskov kommune (av Nakskov kommune, Rudbjerg kommune, Ravnsborg kommune), men ved en folkeavstemning 18. mai 2005 ble det vedtatt å slå alle syv kommuner sammen i én (med 51,6 % flertall på Midtlolland og 54,9 % på Vestlolland).


== Referanser ==


== Eksterne lenker ==
Lolland kommunes offisielle nettsted, lesedato 3. februar 2016
Oversikt over tidligere borgermestere og kommunaldirektører i nå nedlagte Rødby Kommune Lesedato 3. februar 2016.
Rønnede kommune

Rønnede kommune er en tidligere kommune i Storstrøms amt i Danmark, opprettet ved Kommunalreformen (1970) fra 1. april 1970.Ved Kommunalreformen i 2007 ble kommunen slått sammen med Fakse kommune og Haslev kommune til den nye Faxe kommune i Region Sjælland.


== Referanser ==
Sakskøbing kommune

Sakskøbing kommune er en tidligere kommune i Storstrøms amt i Danmark, opprettet ved Kommunalreformen (1970) fra 1. april 1970.Ved Kommunalreformen i 2007 ble kommunen fra 1. januar 2007 innlemmet i den nye storkommunen Guldborgsund kommune i nye Region Sjælland.Ved kommunevalget 15. november 2005 fikk den nye kommunen sosialdemokratisk borgermester, og Sakskøbings Kaj Petersen fikk dette vervet også i Guldborgsund fra 1. januar 2007.


== Referanser ==
Stevns kommune

Stevns kommune er en dansk kommune i Region Sjælland etter Kommunalreformen i 2007. Den ligger på halvøyen Stevns lengst sørøst på Sjælland. Før 1. januar 2007 tilhørte den det nå nedlagte Storstrøms amt, og hadde da et areal på 166,36 km² og en befolkning på 11 380 i 2004. 
Stevns kommune er oppstått ved sammenslåing av Vallø kommune og Stevns kommune (1970–2006).Her ligger blant annet Vallø slott, Stevns Klint og Højerup gamle kirke.


== Borgermestre ==
Henning Urban Dam (S) 2022–
Anette Mortensen (V) 2018–2021
Mogens Haugaard Nielsen (Løsgænger) 2014–2017
Poul Arne Nielsen (V) 2007–2014


== Referanser ==


== Eksterne lenker ==
Offisielt nettsted 
(en) Stevns Kommune – kategori av bilder, video eller lyd på Commons 
Valgresultater i Stevns kommune: 2005 2009 og 2013
Informasjons- og kommunikasjonsteknologi

Informasjons- og kommunikasjonsteknologi (IKT), også omtalt som bare informasjonsteknologi (IT), er et begrep som omfatter teknologi for innsamling, lagring, behandling, overføring og presentasjon av informasjon. I praksis brukes ofte begrepene datateknikk og kommunikasjonsteknologi. Tidligere var begrepet elektronisk databehandling (EDB) utbredt.
Siden tusenårsskifte har gjenstander og teknikker forbundet med IKT-begrepet blitt utbredt innen næringsliv og industri, utdanning og forskning, offentlig forvaltning og i private hjem.


== IKT-utstyr ==
Datautstyr (eller IKT-utstyr) er en betegnelse på maskin- og programvare med tilhørende periferienheter. Eksempler på dette er utstyr som monitor, tastatur og datamus, operativsystem, applikasjon, skriver, skanner og kamera. Datautstyr er det fysiske grunnlaget for informasjons- og kommunikasjonsteknologi.
Tradisjonelt har en delt opp etter funksjon: Inndata, databehandling, utdata og datalagring.
Inndata ble tidligere matet inn for hånd etter nøye forberedelser. Nå mates eller leses data inn, ofte automatisk, fra sonder, sendere, sannere, via satellitter berøringsskjermer eller tastatur som også kan gi programordrer om databehandling.
Databehandling foregikk i maskiner som til å begynne med var på størrelse med en gymnastikksal, mens de minste enhetene i dag er på størrelse med eller mindre enn en liten mynt.
Utdata kan fremstilles på for eksempel skjerm, skriver/3D-skriver eller lydenheter.
Lagring kan foregå til egen minneenhet i datamaskin eller eksternt til server (som også kan være tilknyttet via internett), løs harddisk, minnepinne eller SD-kort.


== IKT i Norge ==
Norske skoler er tilknyttet lærende nettverk i alle landets fylker.IKT-Norge er en interesseorganisasjon for den norske IKT-næringen. IKT-Norge er uavhengig fra parter i arbeidslivet, og er ikke en arbeidsgiverforening.


=== IKT-utdanninger ===
Det undervises i IKT ved ulike læresteder, bl.a. ved Høgskolen i Østfold, OsloMet - storbyuniversitetet, og Universitetet i Agder, som har en Masterutdanning med fagprofilene: Mobilkommunikasjon, informasjonssikkerhet og systemutvikling.
Norges teknisk-naturvitenskapelige universitet (NTNU) tilbyr blant annet et sivilingeniørstudium i ingeniørvitenskap og IKT.
På videregående skoler er det mulig å få fagbrev i IKT-servicefag med tittelen IKT-servicemedarbeider. Det er også mulig å velge fagene informasjonsteknologi 1 og 2 på studiespesialiserende linjer i videregående skoler. Disse fagene telles som realfag.
Fra 2020 kan man også ta fagbrev i IT-driftsfaget og IT-utviklerfaget. 


=== Sertifisering ===
Sertifisering innebærer at IKT-produkter gjøres gjenstand for en undersøkelse foretatt av en uhildet tredjepart samt at det er velprøvde og dokumenterte sikkerhetsmekanismer.
Sertifiseringsordningen er underlagt Nasjonal sikkerhetsmyndighet (NSM). Den har et fagråd under ledelse av Ingvild Myhre, som er konsernsjef i Network Norway.


== Referanser ==
Store Heddinge

Store Heddinge er en by på den sørlige delen av Sjælland i Danmark. Store Heddinge har 3 288 innbyggere (2013),  og er administrasjonssenter i Stevns kommune, og er en del av Region Sjælland. 
Byen oppsto på 1200-tallet og eldste kjente kjøpstadsrettigheter er fra 1441 da de ble fornyet av Kristoffer av Bayern.
Store Heddinge ligger geografisk på halvøyen Stevns.
Store Heddinge er også et handelssentrum for omkringliggende områder. Byen har jernbanestasjon, og er via privatbaneselskapet HL tilknyttet Hårlev i vest og Rødvig i sør. Sekundærrute 261 passerer vest for byen, og går i nordvestlig retning mot Køge. Øst for byen ligger Stevns Klint og Østersjøen.


== Historiske bygninger ==
Tinghuset i Store Heddinge ble bygget omkring 1838 på det nyanlagte Nytorv som råd- ting- og arresthus. Arkitekt var Jørgen Hansen Koch som var direktør for Det Kongelige Danske Kunstakademi.
Sct. Katharina kirken er fra 1200-tallet.
Det byportlignende vanntårnet fra 1911 (oppført hovedsakelig av krittsten fra Stevns Klint).Det fantes en latinskole i byen i perioden 1620–1739.


== Referanser ==
Gliadorfin

Gliadorfin er et opioid-peptid som dannes når gliadinkomponenten av gluten-proteinet fordøyes. Den brytes normalt ned til aminosyrer av enzymer. Effekten av gliadorfin likner gluteneksorfin.

Struktur: Tyr-Pro-Gln-Pro-Gln-Pro-Phe
Stubbekøbing kommune

Stubbekøbing kommune er en tidligere kommune i Storstrøms amt i Danmark. Fra 1. januar 2007 er den en del av storkommunen Guldborgsund kommune i nye Region Sjælland.


== Referanser ==
Suså kommune

Suså kommune er en tidligere kommune i Storstrøms amt i Danmark. Kommunen ble dannet ved kommunalreformen i 1970, og ble 1. januar 2007 innlemmet i nye Næstved kommune i Region Sjælland som ledd i kommune- og regionreformen 2005–07.


== Referanser ==
Antonio Vico

Antonio Vico (født 9. januar 1847 i Agugliano ved Ancona i Italia, død 25. februar 1929 i Roma) var en av den katolske kirkes kardinaler, og vat tilknyttet det pavelige diplomati. Han var postert i Spania (to ganger), Konstantinopel, Frankrike og Portugal før han ble bispeviet i 1897 og sendt som apostolisk delegat til Colombia, nuntius i Belgia og nuntius i Spania. Han var prefekt for Kongregasjonen for ritene 1915–1929.
Han ble kreert til kardinal i 1911 av pave Pius X.
Han deltok ved konklavet i 1914 som valgte pave Benedikt XV, og konklavet i 1922 som valgte pave Pius XI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1856) *1822
Kardinal Carlo Sacconi (1808-1889) *1851
Kardinal Edward Henry Howard of Norfolk (1829-1892) *1872
Kardinal Mariano Rampolla del Tindaro (1843-1913) *1887
Kardinal Antonio Vico (1847-1829) *1898


== Referanser ==


== Eksterne lenker ==
Biografi på The Cardinals of the Holy Roman Church
Gaetano Bisleti

Gaetano Bisleti (født 20. mars 1856 i Veroli i Italia, død 30. august 1937 i Grottaferrata) var en av den katolske kirkes kardinaler, og var tilknyttet Den romerske kurie. Han var prefekt for Kongregasjonen for seminarer og universiteter 1915–1937.
Han ble kreert til kardinal i 1911 av pave Pius X.
Han deltok ved konklavet 1914 som valgte pave Benedikt XV, og konklavet 1922 som valgte pave Pius XI, og var den som kronet den sistnevnte.


== Se også ==
Liste over kardinaler utnevnt av Pius X


== Referanser ==


== Eksterne lenker ==
The Cardinals of the Holy Roman Church
Giovanni Battista Lugari

Giovanni Battista Lugari (født 18. februar 1846 i Roma i Italia, død 31. juli 1914 i Roma) var en av den katolske kirkes kardinaler, og var tilknyttet Den romerske kurie.
Han ble kreert til kardinal i 1911 av pave Pius X.


== Referanser ==


== Eksterne lenker ==
Biografi på The Cardinals of the Holy Roman Church
Basilio Pompilj

Basilio Pompilj (født 16. april 1858 i Spoleto i Kirkestaten, død 5. mai 1931 i Roma) var en av den katolske kirkes kardinaler, og var tilknyttet Den romerske kurie. Han ble generalvikar for bispedømmet Roma 1913.
Han ble kreert til kardinal i 1911 av pave Pius X, med Santa Maria in Domnica som tittelkirke, og opterte senere for Santa Maria in Ara Coeli.
Han deltok ved konklavet 1914 som valgte pave Benedikt XV, og konklavet 1922 som valgte pave Pius XI.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1829
Kardinal Alessandro Franchi (1819-1878) *1873
Kardinal Giovanni Simeoni (1816-1892) *1875
Kardinal Antonio Agliardi (1832-1915) *1896
Kardinal Basilio Pompilj  (1858-1931) *1913


== Referanser ==


== Litteratur ==
Martin Bräuer: Handbuch der Kardinäle. 1846–2012. Walter de Gruyter, Berlin/Boston 2014, ISBN 978-3-11037077-5, s. 220.


== Eksterne lenker ==
Biografi på The Cardinals of the Holy Roman Church
Sydfalster kommune

Sydfalster kommune  er en tidligere kommune i Storstrøms amt i Danmark. Fra 1. januar 2007 er den en del av storkommunen Guldborgsund kommune i nye Region Sjælland.I den tidligere kommunen ligger byene Gedser, Marielyst, Væggerløse og Idestrup.


== Referanser ==
Vordingborg kommune

Vordingborg kommune er en dansk kommune i Region Sjælland, inntil 1. januar 2007 i det nå nedlagte Storstrøms amt. Den ligger både på øyen Sjælland og på øyen Møn i Danmark.
Den gamle kommunen (1970–2006) hadde et areal på 176 km², og hadde 20 226 innbyggere i 2004. 
Vordingborg kommune er en samling av Langebæk kommune, Møn kommune, Præstø kommune og Vordingborg kommune (1970–2006).Etter kommunevalget 15. november 2005 hadde kommunalbestyrelsen sosialdemokratisk borgermester og følgende sammensetning:

11 fra Socialdemokratiet
10 fra Venstre
2 fra Det Radikale Venstre
2 fra Dansk Folkeparti
2 fra Socialistisk Folkeparti
1 fra Det Konservative Folkeparti
1 fra Enhedslisten
29 mandater i alt


== Severdigheter i kommunen ==
Botanisk Have, Dronning Alexandrines bro, Gåsetårnet i Vordingborg, Kalvehave kirke, Kulsbjergområdet, Køng Museum, Mallings Kløft, Masnedø Fort, Sydsjællands Museum, Tiendestenen, Videnscenteret, Vordingborg kirke.


== Bilder ==

		
		


== Referanser ==


== Eksterne lenker ==
Offisielt nettsted 
(en) Vordingborg Kommune – kategori av bilder, video eller lyd på Commons 
Valgresultater i Vordingborg kommune: 2005 2009 og 2013
Scipione Tecchi

Scipione Tecchi (født 27. juni 1854 i Roma i Italia, død 22. januar 1915 i Roma) var en av den katolske kirkes kardinaler, og tilknyttet Den romerske kurie. Han var pro-prefekt for Kongregasjonen for ritene 1914–1915.
Han ble kreert til kardinal i 1914 av pave Pius X.
Han deltok ved konklavet 1914 som valgte pave Benedikt XV.


== Referanser ==


== Eksterne lenker ==
Biografi på The Cardinals of the Holy Roman Church
Holeby

Holeby er en liten by på Lolland, Lolland kommune i Danmark, ca. 8 km syd for Maribo. Frem til kommunalreformen i 2007 var den administrasjonssenter i den tidligere kommunen Holeby. Holeby har 1 436 innbyggere (2013).


== Referanser ==
Søllested

Søllested er en by på Lolland ca. 9 km øst for Nakskov i Danmark. Den ligger i Lolland kommune og hører til Region Sjælland.
Frem til kommunalreformen i 2007 var den administrasjonssenter i tidligere Højreby kommune.Søllested har 1 443 innbyggere (2013).Filologen Kristian Kålund var født i Søllested.


== Referanser ==